1. Karistused ebaseaduslikult riigis viibivate kolmandate riikide kodanike tööandjatele (
- Enne hääletust:
Claudio Fava
raportöör. - (IT) Proua juhataja, teie loal tahaksin paluda teiste fraktsioonide toetusel nõukogult, et direktiivile lisataks järgmine deklaratsioon ja seega lükataks õigusloomega seotud resolutsiooni hääletamine edasi. Loen loodetavasti lisatava deklaratsiooni ette:
"Euroopa Parlament ja nõukogu ütlevad, et direktiivi artiklis 9 sätestatud alltöövõtueeskirjad ei mõjuta tulevaste õigusaktide muude asjaomaste sätete kohaldamist.”
Martin Bursík
nõukogu eesistuja. - Proua juhataja, eesistuja võtab väljapakutud deklaratsiooni teadmiseks. Aga ta peab Euroopa Parlamendi liikmetele ütlema, et ei saa nõukogu eest temaga nõu pidamata kohustusi võtta.
Claudio Fava
Proua juhataja, ma saan aru, et nõukogu peab alaliste esindajate komiteega ametlikult kohtuma. Palun eesistujal selle deklaratsiooni lisamine ametlikult välja pakkuda ja sellepärast palun resolutsiooni üle hääletamine järgmisele täiskogu istungile edasi lükata, et nõukogul oleks aega viia läbi ametlik konsulteerimine.
